འདིའི་དོན་ནི་བོད་བཙན་པོའི་སྐབས་སུ་ཆབ་སྲིད་ཀྱི་ཐོབ་ཐང་སྟེང་ནས་མཐོ་དམའ་མེད་པར་ཚང་མ་འདྲ་མཉམ་དང་།གཅིག་དཀའ་ཁག་ལ་འཕྲད་ཚེ་གཅིག་གིས་རོགས་རམ་བྱས་པས་སྟོབས་ཆེ་སོང་བ་རེད།དེའི་རྐྱེན་གྱིས་ཚང་མས་སེམས་ཀྱང་མཐུན་སོང་བ་རེད།སྔོན་དེ་ལྟར་ཡིན་ན་དེང་སང་དབུལ་ཕྱུག་ཐམས་ཅད་སེམས་ཨེ་མཐུན་ནམ།དེ་བས་ལེགས་བྱང་འདི་ཟད་སོང་བ་རེད།དེའི་དབང་གིས་བོད་བཙན་པོའི་སྐབས་སུ་ཆིག་སྒྲིལ་ཟེར་བ་འདི་ཆབ་སྲིད་ཀྱི་སྲོག་ཤིང་ཞིག་ཏུ་གྲུབ་ཚར།དེ་བཞིན་ཆིག་སྒྲིལ་གྱི་སྟོབས་ཟེར་བ་འདི་གང་ནས་བྱུང་བ་རེད་ཟེར་ན།འགོ་ཁྲིད་ཅིག་ལ་ཆ་བཞག་ན་མངའ་ཞབས་ཀྱི་མྱི་སྤྱོད་པར་དགའ་བ་དང་།ལས་གང་ལ་ཡང་མངགས་པར་དགའ།དེང་སང་ང་ཚོ་ཆེ་ཚུགས་སྟོན་རྒྱུར་དགའ་བ་རེད།གལ་སྲིད་རང་ཉིད་ཀྱིས་འཇོན་པ།རང་ཉིད་བྱ་བར་ཞུགས་ན་ལས་ཀར་གྲུབ་འབྲས་ཀྱང་ལོན་པ་དེ་འདྲ་ཡིན་ཡང་དེ་ལྟར་མི་བྱེད།མི་འགའ་བཀོལ་ནས་ལས་ཀ་འགྲུབ་རྗེས།ལེ་བདའ་དང་བཅས་ཡང་བསྐྱར་ལས་དགོས་པའི་བཀའ་འབེབས།དེ་ལྟར་བྱས་ཚེ་དུས་ཚོད་འཕྲོ་བརླག་ཡིན་པ་མ་ཟད་ལས་ཀར་གྲུབ་འབྲས་ཀྱང་མི་ལོན།